Cyngor Gweithredu Gwirfoddol Cymru

**Cyngor Gweithredu Gwirfoddol Cymru (CGGC)** (Saesneg: *Wales Council for Voluntary Action*, a adwaenir y mudiad fel rheol gan ei rhalfyriad Saesneg a hynny yn y Gymraeg hefyd, **WCVA**) yw'r sefydliad aelodaeth cenedlaethol ar gyfer y trydydd sector ac yn gwirfoddoli yng Nghymru. Ei nod yw gweithio tuag at 'Ddyfodol lle mae'r trydydd sector a gwirfoddoli yn ffynnu ledled Cymru, gan wella lles i bawb'.

Mae WCVA yn darparu gwasanaethau a chefnogaeth i elusennau, grwpiau cymunedol, sefydliadau gwirfoddol, mentrau cymdeithasol a gwirfoddolwyr.

## Strwythur
Mae aelodaeth CGGC yn cynnwys dros 2,500 o sefydliadau trydydd sector. Mae ganddo hefyd bartneriaid o'r sectorau preifat a statudol sy'n cefnogi ei waith.

Yng Nghymru, mae yna gorff seilwaith ar lefel sirol hefyd. Mae gan bob sir Gyngor Gwirfoddol Sirol yn ogystal â chanolfannau gwirfoddoli. Mae'r 19 Cyngor Gwirfoddol Sirol lleol yng Nghymru, a'r corff cymorth cenedlaethol WCVA, yn rhwydwaith o sefydliadau cymorth ar gyfer y trydydd sector yng Nghymru o'r enw Cymorth Trydydd Sector Cymru. Y corff seilwaith a chynrychioliadol cyfatebol ar gyfer sefydliadau gwirfoddol yn yr Alban yw SCVO. Yng Ngogledd Iwerddon mae'n NICVA ac yn Lloegr mae'n NCVO. Y cyrff cyfatebol ar gyfer hyrwyddo, cefnogi a dathlu gwirfoddoli yw Volunteer Now (yng Ngogledd Iwerddon), Volunteer Development Scotland a NCVO yn Lloegr. Ynghyd â WCVA, dyma aelodau Fforwm Gwirfoddoli'r DU.

### Swyddfeydd
Mae gan WCVA dair swyddfa yng Nghymru, yng Nghaerdydd, y Rhyl ac yn Aberystwyth.

### Cyllid
Yn 2018-19, dyrannodd CGGC tua £11.5 miliwn mewn arian i elusennau, mentrau cymdeithasol a gwirfoddolwyr yng Nghymru. Mae modd i sefydliadau a mudiadau ymuno â thalu gwahanol raddfeydd tâl: am ddim i fudiadau sydd ag uncwm rhwng £0 – £50,000 hyd at £90 y flwyddyn i fudiad ag incwm o £90 y flwyddyn.

Incwm blynyddol y corff yn 2018-19 oedd £16.4 miliwm.

## Hanes
Ganwyd WCVA ym 1934 a'i alw'n Gyngor Gwasanaethau Cymdeithasol De Cymru a Sir Fynwy. Yn ystod y Dirwasgiad, ariannodd y Cyngor nyrsys ardal ar gost o £ 100 y flwyddyn, a chefnogodd gynlluniau cydweithredol i gloddio glo mynydd a chadw dosbarthiadau heini i fenywod. Yn y degawdau canlynol cynyddodd cwmpas WCVA, ac roedd yn cefnogi sefydlu sefydliadau fel Citizens ’Advice Bureaux ac Anabledd Cymru.

Ers hynny, mae CGGC wedi hyrwyddo gwirfoddoli ledled Cymru, wedi lansio cynllun Gwirfoddolwr y Flwyddyn Cymru, wedi ymgymryd â chydlynu Gwasanaeth Cymorth Cymunedau yn Gyntaf   ac yn helpu i reoli prosiect Amgylchedd Cymru, sy'n cynnig cyllid i grwpiau sy'n gweithio yn y arena newid hinsawdd. Mae hefyd yn darparu cyfleoedd hyfforddi i'r trydydd sector yng Nghymru  ac yn cynnal ystod o gynadleddau a seminarau ar gyfer y sector bob blwyddyn.

## Prosiectau cyfredol WCVA
* **Gwirvol** - rhaglen gwirfoddoli ieuenctid
* **Recruit3** - Wedi'i redeg ar y cyd â Big Issue Cymru, mae hwn yn safle recriwtio ar gyfer y trydydd sector.
* **Cyfranogiad Cymru** - Annog cyfranogiad mewn bywyd cyhoeddus yng Nghymru.
* **Environet Cymru** - Ariannu a chefnogi grwpiau sy'n gweithio gyda'r amgylchedd.
* **Cronfa Grant Gwirfoddoli Cymru** - WCVA sy'n rheoli'r cynllun grant hwn a ariennir gan Lywodraeth Cymru.

## Grantiau WCVA
Ceir sawl gwahanol grant y gallu fudiadau ymgeisio ar eu cyfer. Bydd rhain yn amrywio o flwyddyn i flwyddyn. Roedd grantiau 2020 yn cynnwys:
* Cronfa gwydnwch trydydd sector Cymru
* Cronfa Argyfwng y Gwasanaethau Gwirfoddol
* Y gronfa helpu Cymru ar ôl Storm Dennis
* Y Gronfa Cynhwysiant Gweithredol
* Cynllun Grant Cymru ac Affrica Llywodraeth Cymru
* Cynllun Cymunedau y Dreth Gwarediadau Tirlenwi
* Buddsoddiad Cymdeithasol Cymru
* Cronfa Gymunedol Comic Relief yng Nghymru

Yn 2018-19 dosbarthodd CGGC £11.5 miliwm mewn grantiau a benthyciadau.

## Cyfeiriadau
## Dolenni allanol
* 

Categori:Elusennau
Categori:Sefydliadau 1934